Jematan Binondo–Intramuros

Jematan Binondo–Intramuros nya jematan lengkung ti diikat ba Manila, Filipina, ti meraka Sungai Pasig. Iya nyambung Muelle de Binondo di Binondo enggau San Nicolas ngagai Jalai Solana enggau Jalai Tebing Sungai di Intramuros. Jematan tu bisi empat lurung lalu mantaika langkar lengkung tali busur besi enggau lengkung ti chundung. Pemanjai iya 680 meter (2,230 kaki).

Jematan nya nyadi kontroversi ketegal endur iya ba palan besejarah Manila, semak enggau palan pesaka Gerija San Agustin.

 Sejarah 

 Perambu enggau belanja 

Jematan tu sebagi ari geran infrastruktur CN¥500 juta (₱ 3.6 bilion) ari China ari baruh Sempekat Kerejasama Ekonomi enggau Teknikal ti dipesetuju China enggau Filipina berindik ari penemuai perintah Presiden Filipina Rodrigo Duterte ke China dalam bulan Mei 2017. Kena 22 Jun 2017, Opis Kereja enggau Jalai Alun enggau kedutaan China nyain Minit Randau bekaul enggau geran penuh enggau belanja ngaga jematan nya. Pansik pelaba jematan nya udah tembu ba tengan taun 2017.

 Pengawa ngaga enggau muka 
Pengawa ngaga nya dipelaba deka berengkah dalam taun 2017. Opis Pengatur Projek Bersatu DPWH-Kluster Pengatur Jalai I deka bejalaika pengawa ngaga jematan nya, lalu Korporasyen Jalai enggau Jematan China deka nyadi kunteriktor. Presiden Rodrigo Duterte nguluka pengawa nasih tanah jematan nya kena 17 Julai 2018. Jematan nya disadang tembu dalam bulan September 2021 tang dilanjar ngagai bulan Disember 2021 ketegal pandemik COVID-19.

Presiden Rodrigo Duterte enggau pemesai perintah bukai bejadika jematan nya kena 5 April 2022, lalu iya dibuka ba hari ke sama.

 Langkar 
Digaga nitihka spesifikasyen seismik baru sereta beratika empas ubah gaya hari, jematan tu iya nya jematan lengkung ti diikat enggau pegai bakul. Rentang iya ti besai iya nya 70 meter (230 kaki) pemanjai enggau libar 21.65 meter (71.0 kaki). 

 Kereban sanding 

 Laman web ke bukai 


Kategori:Koordinat ba Wikidata